**แบบฟอร์มการเขียนแบบถอดประสบการณ์การเรียนรู้ ด้านเทคนิคการเรียนการสอนที่เน้นผู้เรียนเป็นสำคัญ**

**1. ชื่อ-สกุล ผู้เล่าเรื่อง**  อาจารย์วิศรุต สำลีอ่อน คณะวิชา/หน่วยงาน นิติศาสตร์

**2. ชื่อ-สกุล ผู้บันทึก**  นางสาวพัชรพร ชัยวิรัตนะ คณะวิชา/หน่วยงาน นิติศาสตร์

**3. บทบาท หน้าที่และความรับผิดชอบของผู้เล่าเรื่อง**

 รองคณบดีฝ่ายกิจการพิเศษและวิเทศสัมพันธ์ คณะนิติศาสตร์ และอาจารย์ผู้สอนวิชา LLB403 กฎหมายระหว่างประเทศ

**4. เรื่องที่เล่า**

 การเรียนการสอนโดยใช้ infographic ในการอธิบายและยกตัวอย่างเหตุการณ์ ข้อเท็จจริง และข้อกฎหมายในการสอนวิชากฎหมายระหว่างประเทศ

**5. ความเป็นมาของเรื่องที่เล่า**

 เนื่องจากวิชากฎหมายระหว่างประเทศ เป็นวิชาที่ว่าด้วยองค์ความรู้ด้านนิติศาสตร์ในการจัดระเบียบสังคมในระดับ

ระหว่างประเทศ ซึ่งเป็นธรรมดาที่ผู้เรียนซึ่งแม้จะเป็นนักศึกษานิติศาสตร์ชั้นปีที่ ๔ ก็ยากที่จะทำความเข้าใจ เนื่องจากปัญหา

ระหว่างประเทศนั้นมีความสลับซับซ้อน เกี่ยวพันกับองค์ความรู้ในแขนงวิชาอื่นๆ เช่น รัฐศาสตร์ เศรษฐศาสตร์ ภูมิรัฐศาสตร์

เศรษฐศาสตร์ การเมืองระหว่างประเทศ เป็นต้น ดังนั้น ลำพังเพียงการบรรยายโดยใช้สื่อที่เป็นตัวอักษร ไม่ว่าจะอยู่ในรูปของตำรา, เอกสารประกอบการสอน หรือ power point จึงทำได้เพียงการสร้างความรู้ความเข้าใจเพียงผิวเผิน และนักศึกษามักจะหลงลืมเมื่อ

ผ่านพ้นการสอบปลายภาคไป

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

 6.1 วิธีการ ขั้นตอน หรือกระบวนการที่ทำให้งานนั้นประสบความสำเร็จ

 ในขั้นแรก ผู้เล่าเรื่องจำเป็นต้องทำความเข้าใจถึงปัญหาทางนิติศาสตร์ระหว่างประเทศในลึกซึ้งมากที่สุดเท่าที่จะทำได้

ก่อน โดยค้นคว้าข้อมูลจากตำรา บทความทางวิชาการ คำพิพากษาของศาลระหว่างประเทศ และจากนั้นจึงค้นคว้าถึงบทวิเคราะห์

ต่อเหตุการณ์ หรือข้อเท็จจริงนั้นๆในบริบทของแขนงวิชาอื่นๆด้วย เพื่อให้เข้าใจภาพของเหตุการณ์หรือข้อเท็จจริงนั้นๆในทุกมิติ

 เช่น การอธิบายถึงปัญหาการก่อการร้าย อันเป็นส่วนหนึ่งของการบรรยายเรื่องการใช้กำลังทหารในความสัมพันธ์ระหว่าง

ประเทศนั้น ไม่เพียงแต่จะต้องทำความเข้าใจถึงหลักกฎหมายระหว่างประเทศในการใช้กำลังทหารเท่านั้น ยังต้องทำค้นคว้าถึงที่มา

ที่ไปของปัญหาการก่อการร้ายทั้งในทางรัฐศาสตร์ เศรษฐศาสตร์ อุดมการณ์ทางการเมือง ฯลฯ ด้วย

 แต่เนื่องจากเวลาในการบรรยายแต่ละครั้งมีจำกัด และผู้เรียนเองก็ไม่สามารถที่จะรับเอาข้อมูลทั้งหมดที่ผู้เล่าเรื่องค้นคว้า

มาไปประมวลเป็นองค์ความรู้ได้ ผู้เล่าเรื่องจึงต้องคัดกรองเลือกถ่ายทอดเฉพาะประเด็นที่เป็นสาระสำคัญ และเก็บส่วนที่เป็น

รายละเอียดไว้

 6.2 เทคนิคหรือกลยุทธ์ที่ใช้

 ผู้เล่าเรื่องพบว่า การอธิบายเหตุการณ์หรือข้อเท็จจริงที่มีความสลับซับซ้อนโดยใช้ infographic จะทำให้ผู้เรียนเข้าใจที่มาที่ไปของเหตุการณ์หรือข้อเท็จจริงอันเป็นประเด็นในการบรรยายแต่ละครั้งได้ดีกว่า ผู้เล่าเรื่องจึงปรับเปลี่ยนเนื้อหาจากเดิมที่อยู่ในรูปตัวอักษร มาเป็นภาพประกอบพร้อมคำอธิบายแบบ infographic มากขึ้น

 6.3 ผู้มีส่วนร่วม

 ผู้เล่าเรื่องเป็นผู้จัดทำ infographic ด้วยตนเอง

 6.4 อุปสรรคหรือปัญหาในการทำงาน

 ผู้เล่าเรื่องไม่มีองค์ความรู้ในการจัดทำ infographic ดังนั้นผลงานที่ออกไปจึงยังมีจำนวนน้อยและไม่น่าดู กล่าวคือยังอยู่

ในรูปของการนำเสนอโดยใช้ power point มากกว่าที่จะเป็น infographic ตามที่ตั้งใจไว้

 6.5 แนวทางการแก้ไข

 อาจต้องขอความช่วยเหลือจากหน่วยงานสนับสนุนของทางมหาวิทยาลัยในการจัดทำ infographic ประกอบการสอน หรืออาจต้องศึกษาวิธีการจัดทำ infographic ด้วยตนเองผ่านการอบรมต่างๆ

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

7.1 ผลลัพธ์หรือความสำเร็จที่เกิดขึ้น

 ผู้เรียนมีความเข้าใจในข้อเท็จจริงอันเป็นประเด็นปัญหาที่หยิบยกมาในชั้นเรียนมากขึ้น

 7.2 สิ่งที่ผู้เล่าเรื่องได้เรียนรู้จากประสบการณ์นี้

 การแปลงข้อมูลจากที่อยู่ในรูปตัวอักษร มาอยู่ในรูป infographic จำเป็นต้องอาศัยองค์ความรู้หลายด้านเข้าด้วยกัน ทั้งการ

ใช้โปรแกรมคอมพิวเตอร์ การสรุปข้อมูล การจัดวางข้อมูลแต่ละส่วนให้มีความสัมพันธ์กันและเข้าใจได้ง่าย ฯลฯ ซึ่งยากกว่าการทำ power point ปกติ แต่ก็ทำให้นักศึกษาเข้าใจและสนุกกับการเรียนมากขึ้น